Υπόθεση 158/86 
Warner Brothers Inc. και Metronome Video ApS 
κατά 
Erik Viuff Christiansen 
( αίτηση του Østre Landsret της Κοπεγχάγης 
για την έκδοση προδικαστικής απόφασης ) 
« Δικαιώματα του δημιουργού — 
Εναντίωση στην εκμίσθωση βιντεοκασετών » 
Έκθεση για την επ' ακροατηρίου συζήτηση 2606 
Προτάσεις του γενικού εισαγγελέα G. Federico Mancini της 26ης Ιανουαρίου 1988 2618 
Απόφαση του Δικαστηρίου της 17ης Μαίου 1988 2625 
Περίληψη της απόφασης 
Ελεύθερη κυκλοφορία εμπορευμάτων — Βιομηχανική και εμπορική ιδιοκτησία — Δικαιώματα 
τον δημιουργού — Εθνική κανονιστική ρύθμιση παρέχουσα στο δημιουργό βιντεοκασέτας τη 
δυνατότητα εναντιώσεως στη μίσθωσή της — Εφαρμογή της σε περίπτωση εισαγωγής, από 
κράτος μέλος όπου δεν προβλέπεται αυτή η δυνατότητα, βιντεοκασέτας που διατίθεται στο 
εμπόριο με τη συναίνεση του δημιουργού — Επιτρέπεται 
(Συνθήκη ΕΟΚ, άρθρα 30 και 36) 
Τα άρθρα 30 και 36 της Συνθήκης δεν εμποδί­
ζουν την εφαρμογή εθνικής νομοθεσίας με την 
οποία παρέχεται στο δημιουργό η δυνατότητα 
να εξαρτά από την άδειά του την εκμίσθωση 
βιντεοκασετών, έστω και αν πρόκειται για 
βιντεοκασέτες που έχουν ήδη τεθεί με τη 
συναίνεση του σε κυκλοφορία σε άλλο κράτος 
μέλος, του οποίου η νομοθεσία επιτρέπει στο 
δημιουργό να ελέγχει την πρώτη πώληση, 
χωρίς να του παρέχει τη δυνατότητα να απα­
γορεύει την εκμίσθωση. Πράγματι, προκύπτει ότι μια τέτοια νομο­
θεσία, η οποία, κατά το μέτρο που εφαρμό­
ζεται αδιακρίτως επί των βιντεοκασετών εγχώ­
ριας παραγωγής και επί των εισαγόμενων από 
άλλα κράτη μέλη, δεν επιφέρει καμία αυθαί­
ρετη διάκριση στο εμπόριο μεταξύ κρατών 
μελών, δικαιολογείται από λόγους προστασίας 
της βιομηχανικής και εμπορικής ιδιοκτησίας, 
προστασίας η οποία καλύπτει, στο πλαίσιο 
του άρθρου 36 της Συνθήκης, και τη λογοτε­
χνική και καλλιτεχνική ιδιοκτησία. 
2605 
ΕΚΘΕΣΗ ΓΙΑ ΤΗΝ ΕΠ' ΑΚΡΟΑΤΗΡΙΟΥ ΣΥΖΗΤΗΣΗ — ΥΠΟΘΕΣΗ 158/86 
Η δυνατότητα απαγορεύσεως της μισθώσεως 
βιντεοκασετών συνδέεται με τα ουσιώδη προ­
νόμια του δημιουργού, δηλαδή το αποκλει­
στικό δικαίωμα παρουσιάσεως και το αποκλει­
στικό δικαίωμα αναπαραγωγής, τα οποία δεν 
θέλησε να θίξει η Συνθήκη. Η αναγνώριση της 
δυνατότητας αυτής επιβάλλεται προκειμένου 
να διασφαλιστεί στους δημιουργούς ταινιών 
ικανοποιητική αμοιβή στην ειδική αγορά της 
μισθώσεως, η οποία είναι διαφορετική από 
αυτή της πωλήσεως, και. της οποίας η ανά­
πτυξη, η οποία οφείλεται στην τεχνική εξέλιξη, αποτελεί σημαντική δυνητική πηγή εισοδή­
ματος. Ως εκ τούτου, το γεγονός ότι ένας δημι­
ουργός θέτει σε κυκλοφορία βιντεοκασέτες 
εντός κράτους μέλους όπου δεν προστατεύεται 
ειδικώς το δικαίωμα εκμισθώσεως δεν μπορεί 
να έχει επίπτωση στο δικαίωμα που αναγνωρί­
ζεται στον ίδιο δημιουργό από τη νομοθεσία 
άλλου κράτους μέλους και συνίσταται στην 
απαγόρευση εντός αυτού του άλλου κράτους 
μέλους της εκμισθώσεως των εν λόγω βιντεο­
κασετών. 
ΕΚΘΕΣΗ ΓΙΑ ΤΗΝ ΕΠ' ΑΚΡΟΑΤΗΡΙΟΥ ΣΥΖΗΤΗΣΗ 
στην υπόθεση 158/86* 
Ι — Πραγματικά περιστατικά και διαδικασία 
Παραγωγός της ταινίας « Never say never 
again » είναι μια από τις ενάγουσες της κύριας 
δίκης, η εταιρία Warner Brothers, η οποία 
παραχώρησε την εκμετάλλευση των δικαιω­
μάτων παραγωγής βίντεο για τη Δανία στη 
δεύτερη ενάγουσα της κύριας δίκης, την 
εταιρία Metronome Video. 
Τον Ιούλιο του 1984, ενώ ήταν δυνατή η αγορά 
βιντεοκασετών της ταινίας αυτής στο Ηνωμένο 
Βασίλειο, όχι όμως και η πώληση ή η εκμί­
σθωση τους στη Δανία, ο εναγόμενος της 
κύριας δίκης Christiansen, ο οποίος εκμεταλ­
λεύεται ένα κατάστημα βίντεο στην Κοπεγ­
χάγη, αγόρασε μια τέτοια βιντεοκασέτα στο 
Λονδίνο προκειμένου να την εκμισθώνει στη 
Δανία. Όπως επισημαίνεται στη Διάταξη περί παρα­
πομπής, οι διάδικοι δεν διαφωνούν ως προς το 
ότι 
— η εν λόγω βιντεοκασέτα έχει νομίμως κα­
τασκευασθεί, διατεθεί στο εμπόριο και 
αποκτηθεί στο Ηνωμένο Βασίλειο· 
— νομίμως εισάχθηκε στη Δανία από τον 
Christiansen ' 
— η βρετανική νομοθεσία περί των δικαιω­
μάτων του δημιουργού δεν αναγνωρίζει 
στο δημιουργό ή τον παραγωγό κανένα 
δικαίωμα όσον αφορά την κυκλοφορία του 
έργου στο Ηνωμένο Βασίλειο και, κατά 
συνέπεια, ο αγοραστής μιας εγγεγραμμένης 
σε βιντεοκασέτα ταινίας μπορεί να την 
εκμισθώνει στο Ηνωμένο Βασίλειο χωρίς 
την έγκριση του αποκλειστικού δικαιού­
χου' 
* Γλώσσα διαδικασίας: η δανική. 
2606